ખનિજ અસરગ્રસ્ત ગામોની જરૂરિયાતોને સ્થાનિકો સાથે સામુહિક ચર્ચાઓ દ્વારા જરૂરિયાતના કામોનો રીપોર્ટ તૈયાર કરવામાં આવી રહ્યો છે. જે અંતર્ગત મોડાસા તાલુકાના તમામ ગામોનો સરવે પણ કરી દેવામાં આવ્યો છે. હાલ ધનસુરા તાલુકાના ખનિજ અસરગ્રત ગામોની સરવેની કામગીરી ચાલી રહી છે. ખાસ કરીને અસરગ્રસ્ત ગામોમાં પાણી, રોડ, આંગણવાડીઓ, રોજગારી, તળાવો ઉંડા કરવા, સેનીટેશન વગેરેના કામોની જરૂરિયાતો અંગેનો રીપોર્ટ આ સંસ્થા જિલ્લાની DMF એક્ઝ્યુકીટીવ કમિટીને સુપ્રત કરશે. ત્યાર બાદ કમિટી દ્વારા ગામોની જરૂરિયાત અનુસાર કામોને અગ્રતા આપી વિકાસ માટેના નાણાં ફળવાશે.